C 408/20
LT
Europos Sąjungos oficialusis leidinys
2022 10 24
2022 m. rugpjūčio 1 d.
Teisingumo Teismo (aštuntoji kolegija) sprendimas byloje (Corte d'appello di Venezia (Italija) prašymas priimti prejudicinį sprendimą) Agecontrol SpA / ZR, Lidl Italia Srl (Byla C-319/21) (1) (Prašymas priimti prejudicinį sprendimą – Žemės ūkis – Bendras rinkų organizavimas – Reglamentas (EB) Nr. 1234/2007 – Supakuoti švieži vaisiai ir daržovės – Įgyvendinimo reglamentas (ES) Nr.
543/2011 – Atitikties kontrolė – Pervežimas į prekybos vietą, priklausančią tai pačiai prekybos bendrovei – Lydimasis dokumentas – Kilmės šalies nuoroda) (2022/C 408/22) Proceso kalba: italų Prašymą priimti prejudicinį sprendimą pateikęs teismas Corte d'appello di Venezia
Šalys pagrindinėje byloje Apeliantė: Agecontrol SpA Kitos apeliacinio proceso šalys: ZR, Lidl Italia Srl
Rezoliucinė dalis 2011 m. birželio 7 d.
Komisijos įgyvendinimo reglamento (ES) Nr.
543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės, 5 straipsnio 4 dalis, siejama su šio reglamento 8 straipsniu ir 2007 m. spalio 22 d.
Tarybos reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas), iš dalies pakeisto 2008 m. balandžio 14 d.
Tarybos reglamentu (EB) Nr. 361/2008, 113 ir 113a straipsniais, turi būti aiškinama taip, kad vaisių ir daržovių sektoriaus produktų prekybos standartų atitikties kontrolė nereikalauja, kad šių produktų turėtojas parengtų lydimąjį dokumentą.
Vis dėlto, tuo atveju, kai toks turėtojas parengia tokį dokumentą, visuose minėtų produktų prekybos etapuose jis privalo nurodyti jų pavadinimą ir kilmės šalį nepaisant to, kad ant pakuotės šono, informaciniame lape, kuris pateikiamas gerai matomoje vietoje transporto priemonės, kuria vežami produktai, viduje, taip pat šių produktų tiekėjo išrašytose sąskaitose yra neištrinamai atspausdinti arba etiketėje nurodyti įgyvendinimo Reglamentu (ES) Nr.
543/2011 reikalaujami žymėjimo duomenys.
(1)
OL C 310, 2021 8 2.
2022 m. rugsėjo 8 d.
Teisingumo Teismo (devintoji kolegija) sprendimas byloje (Finanzgericht Hamburg (Vokietija) prašymas priimti prejudicinį sprendimą) R.T. / Hauptzollamt Hamburg (Byla C-368/21) (1) (Prašymas priimti prejudicinį sprendimą – Muitų sąjunga – Sąjungos muitų kodeksas – Reglamentas (ES) Nr. 952/2013 – Skolos muitinei atsiradimo vieta – Pridėtinės vertės mokestis (PVM) – Direktyva 2006/112/EB – 30 straipsnis – 60 straipsnis – 71 straipsnio 1 dalis – Importo PVM atsiradimo momentas ir prievolė apskaičiuoti importo PVM – Mokestinės skolos atsiradimo vieta – Sąjungos muitų teisės aktuose nustatytos prievolės nevykdymo konstatavimas – Prekių importo vietos nustatymas – Trečiojoje šalyje registruota transporto priemonė, įvežta į Europos Sąjungą pažeidžiant muitų teisės aktus) (2022/C 408/23) Proceso kalba: vokiečių Prašymą priimti prejudicinį sprendimą pateikęs teismas Finanzgericht Hamburg